Međuslovenski jezik
<s>Međuslovenski ili međuslavenski jezik (medžuslovjansky/меджусловјанскы u međuslovenskom) je tzv. zonalno konstruisani jezik, stvoren 2006. grupom jezikoslovaca iz različitih zemalja na osnovu svih slovenskih jezika.</s><s>Uloga međuslovenskog ogledava se u olakšavanju komunikacije između predstavnika različitih slovenskih naroda, ali isto tako u pomaganju pripadnicima stranih naroda, koji ne govore nijedan slovenski jezik, pri komunikaciji sa Slovenima.</s><s>Za ove, međuslovenski bi mogao biti dobra osnova za učenje bilo kojega drugog slovenskoga jezika.</s><s>Ipak, njegov glavni cilj je biti razumljiv govornicima slovenskih jezika bez prethodnog učenja ovog jezika.</s>

<s>Međuslovenski jezik je matematička sredina svih slovenskih jezika, odnosno modernizirana verzija staroslovenskog jezika.</s><s>Dakle, i gramatika i rječnik se zasnivaju na sličnostima i zajedničkim osobinama svih jezika slovenske skupine.</s><s>Za razliku od slovija, shematskog jezika čija se gramatika zasniva na principu esperanta, međuslovenski je prirodan jezik koji izbjegava svaki umjetni element.</s><s>Jezik može da koristi latinično i ćirilično pismo.</s>

<s>Najstariju gramatiku međuslovenskog jezika napisao je hrvatski svećenik Juraj Križanić u 17. stoljeću pod naslovom Gramatíčno izkâzanje ob rúskom jezíku.</s><s>Trenutno se međuslovenski dijeli na dva glavna narječja: slovianski i novoslovenski.</s><s>Govori ga oko 7000 ljudi kao drugim jezikom.</s>

<s>Primjer teksta 
Ovo je primjer molitve Oče naš na međuslovenskom jeziku:</s>

<s>Otče naš, ktory jesi v nebesah, nehaj sveti se ime Tvoje.</s><s>Nehaj prijde kraljevstvo Tvoje, nehaj bude volja Tvoja, kako v nebu tako i na zemji.</s><s>Hlěb naš vsakodenny daj nam dnes,
i odpusti nam naše grěhy, tako kako my odpuščajemo našim grěšnikam.</s><s>I ne vvedi nas v pokušenje, ale izbavi nas od zlogo.</s><s>Ibo Tvoje jest kraljevstvo i moč i slava, na věky věkov.</s><s>Amin.</s>

<s>Izvori</s>

<s>Literatura 
 Barandovská-Frank, Věra.</s><s>Panslawische Variationen.</s><s>Brosch, Ciril i Fiedler, Sabine (ur.), Florilegium Interlinguisticum.</s><s>Festschrift für Detlev Blanke zum 70.</s><s>Geburtstag.</s><s>Peter Lang Internationaler Verlag der Wissenschaften, Frankfurt am Main, 2011, , str. 209-236.</s><s>Duličenko, Aleksandr D. Pravigo de la slava interlingvistiko: slava reciprokeco kaj tutslava lingvo en la historio de Slavoj.</s><s>Grundlagenstudien aus Kybernetik und Geisteswissenschaft, broj 57:2, lipanj 2016, Akademia Libroservo, ISSN 0723-4899, str. 75-101.</s><s>Meyer, Anna-Maria.</s><s>Wiederbelebung einer Utopie.</s><s>Probleme und Perspektiven slavischer Plansprachen im Zeitalter des Internets.</s><s>Bamberger Beiträge zur Linguistik 6, Bamberg: Univ. of Bamberg Press, 2014, .</s><s>Merunka, Vojtěch; Heršak, Emil; Molhanec, Martin.</s><s>Neoslavonic Language.</s><s>Grundlagenstudien aus Kybernetik und Geisteswissenschaft, broj 57:2, lipanj 2016, Akademia Libroservo, ISSN 0723-4899, str. 114-134.</s><s>Merunka, Vojtěch.</s><s>Neoslavonic zonal constructed language.</s><s>České Budějovice, 2012, .</s><s>Рупосова, Л.</s><s>П.</s><s>История межславянского языка.</s><s>Вестник Московского государственного областного университета.</s><s>Московский государственный областной университет, 2012 broj 1, str. 51-56.</s><s>Steenbergen, Jan van.</s><s>Constructed Slavic languages in the 21th century.</s><s>Grundlagenstudien aus Kybernetik und Geisteswissenschaft, broj 57:2, lipanj 2016, Akademia Libroservo, ISSN 0723-4899, str. 102-113.</s>

<s>Spoljašnje veze 
 Službena stranica
 Udžbenik 
 Rječnici
 Slovjani.info – Naučni časopis na međuslovenskom jeziku
 Vijesti na međuslovenskom jeziku
 Wiki na međuslovenskom jeziku
 Medžuslovjansky Vikisbornik
 Svete misli, zbirka duhovnih citata na međuslovenskom jeziku</s>

<s>Slavenski jezici
Umjetni jezici</s>

